Семейство хомотерии.
От хилядолетия са процъфтявали тук, в ледения север.
Но сега гладуват.
Плячката им започва да намалява в тези долини.
Защото климатът се затопля
и принуждава тревопасните да търсят нови места за хранене.
Днес май ще имат късмет.
Стадо мамути пробва нов маршрут на юг.
Огромен риск е да нападат толкова силни животни.
Но нямат избор.
Краят на Ледената епоха е.
Планетата се затопля и всяко местообитание се променя.
Ледът се отдръпва, водата се завръща
и горските животни процъфтяват.
Но господарите на Ледената епоха
виждат края на света, който познават,
и се борят да преживяват.
ГОЛЯМОТО ЗАТОПЛЯНЕ
ТЕКСТА ЧЕТЕ ТОМ ХИДЪЛСТЪН
Котките нападат.
Най-голямата опасност? Огромен мъжкар.
Непредсказуем и силен.
Женската е ранена, но тези котки няма да се откажат.
Затоплянето променя миграционните маршрути в тази част на света.
На брега последиците от него са смайващи.
Богат на минерали лед пада в огромни количества
и насища плиткото море с хранителни вещества.
Семейство морски крави са дошли да се угощават с кафяви водорасли,
подхранени от водата в ледовете.
Тези гиганти от Ледената епоха са роднини на ламантините.
Но са с размерите на кит.
Кафявите водорасли са им любими.
Но те растат само в крайбрежните плитчини.
Затова храненето тук е рисковано.
При отлив често се случва някой да заседне на брега.
Извън водата животното е тежко и не може да помръдне.
А днес не е добре да е на този плаж.
Късомуцунеста мечка.
С близо 250 кг по-тежка от бялата мечка
и още по-опасна от нея.
Един от най-едрите хищници след динозаврите.
Мечокът е доловил миризма.
Не е виждал такова нещо.
Но му мирише на храна.
Много е объркан.
Късомуцунестата мечка може да разкъса повечето животни.
Морската крава има късмета кожата й да е с дебелина 2,5 см.
Нападението на мечката е като сърбеж.
Или приятно почесване по гърба.
Приливът настъпва.
Бързо.
На мечката й се изплъзва шансът да се нахрани.
Морската крава се връща при групата си.
Има доста да наваксва с яденето.
Топенето на леда означава по-питателни водорасли за морските крави.
А за много други гиганти
животът става по-труден.
За животните на хиляди километри на юг
затоплящият се климат превръща този пущинак в опасно място.
Нощем за колумбийския мамут е безопасно да се храни тук.
Но след изгрев слънце…
дори този гигант е в опасност.
Езеро от катран.
Катранът избива на повърхността дълбоко от земната кора.
Когато е студено, е твърд и по него може да се ходи.
Но когато стане 18 градуса,
катранът се превръща в лепкав капан.
Днес той хваща нова жертва.
Северноамериканските саблезъби котки са силни ловци.
Но не отказват и мърша.
Слънцето е ниско, така че катранът се е втвърдил.
Свирепи вълци.
Смъртните врагове на саблезъбите котки.
Ловуват дружно, а захапката им троши кости.
Глутницата ще убие малките, ако й се отвори възможност.
Саблезъбите котки и свирепите вълци са равностойни съперници.
Но катранът променя всичко.
Свирепите вълци намират безопасен път чрез силното си обоняние.
Малките са в смъртна опасност…
и майката намира сили да се измъкне.
Глутницата не може да помогне.
Катранените ями са причинили смъртта на хиляди животни през Ледената епоха.
Това семейство извади късмет.
Температурата се покачва в цял свят
и животът се променя драстично по тревните равнини през Ледената епоха.
Тези елени някак се справят.
Но оцеляването е все по-трудно за мегалоцероса,
гигантски елен от Ледената епоха.
За да живее доволно, му трябва открито пространство.
Но водата наоколо се завръща
и горите отново превземат сушата.
Този мъжкар е гордият собственик на най-големите рога за всички времена.
Широки са близо четири метра.
В периода на сватбуване рогата привличат половинка.
Но по това време на годината са пречка.
Пещерни хиени.
Безмилостни хищници, два пъти по-големи от вълк.
Те ловуват гигантски елени от хиляди години.
Мегалоцеросите са бързи.
Хукнат ли да бягат, могат да достигнат над 80 км/ч.
Този има преднина и може да им избяга.
Но те не се отказват.
Имат изпитана стратегия.
Само трябва да са плътно зад елена, за да не спира
и да не може да си поеме въздух.
Така може и да го хванат накрая.
Дори по-бързо от очакваното.
Има само един изход.
Отървава кожата.
Засега.
С топенето на ледената покривка Земята става все по-влажна.
На тропиците горите се разпростират още по-бързо, отколкото на север.
В тях гъмжи от странни създания.
Като този тенрек.
Той обожава насекоми.
И птичи яйца.
Но това яйце не му е по силите.
Защото е най-голямото за всички времена.
И е на най-голямата птица за всички времена.
Епиорнис.
Ярките му менгуши привличат половинка.
Този гигант ще стане баща всеки момент.
Но нещо не е наред.
Пилето му се бави
и закъсняват.
Епиорнисите синхронизират снасянето така,
че пилетата да се излюпят едновременно.
Ятото поема вкупом на път.
Когато тежиш един тон, не можеш да полетиш.
Никой не обича да го изоставят.
Но това пиле не иска да го пришпорват.
Другите вече са тръгнали
към летния си дом в мочурищата.
Пилето още е нестабилно.
Следващите девет месеца само таткото ще го храни и пази.
Трябва да настигнат останалите.
Епиорнисите се движат заедно с основателна причина.
Гората е опасно място.
Изоставащите са главна мишена.
Гигантска фоса.
Издебващ хищник, бърз и пъргав.
Сега не е моментът за похапване.
Групата е достигнала целта си.
Дъждът се е завърнал тук
и е създал тези мочурища,
където изобилства от храна и вода за всички.
А изоставащите?
Дори и последното излюпило се пиле е оцеляло.
Мочурищата се разширяват и броят им расте с всяка година.
Голямото затопляне е началото на златни години за епиорнисите.
Докато гигантският елен е в незавидно положение.
В гората 4-метровите рога са пречка.
Надолу по реката хиените са намерили брод.
В капан е.
Измъква се като по чудо.
Падането на рогата го спаси.
Ще му пораснат нови за следващия размножителен сезон.
Но времето на себеподобните му и на хиените вече изтича.
Саблезъбите котки следват мамутите от два дни.
Търпението им се отплаща.
Мъжкият, пострадал при първото нападение, изостава от стадото.
Той е уязвим.
Тези саблезъби котки са уникални.
Женската е силна като лъв
и пъргава като леопард.
Котките ще изкарат още една зима.
Мамутите в стадото също.
Но светът се променя.
Нов хищник, плод на Ледената епоха,
се заселва във всеки край на планетата.
И неговата история тепърва започва.
ПОД ЛЕДА
Гигантските бозайници са властвали в студа.
Но почти всички са измрели по време на голямото затопляне.
Звучи невероятно и много странно,
че всички големи животни, съществували тогава, са изчезнали напълно.
Какво е станало?
И защо?
КЪДЕ СА ОТИШЛИ ВСИЧКИ ГИГАНТИ?
Някои от отговорите може да намерим на изненадващо място.
Лос Анджелис.
Ако видите огромната мрежа от магистрали в Ел Ей,
няма да повярвате, че градът е много богат…
Д-Р ЛИНДЗИ, КУРАТОР
…на свидетелства за Ледената епоха.
Нещо като мащабен модел на африканската савана.
Хората не заживяват в Ел Ей, за да са палеонтолози.
Но някои сме тук точно по тази причина.
Емили е тук заради едно невероятно място.
Древни катранени ями, наречени находище "Ла Бреа".
Катранените ями "Ла Бреа" са най-богати на фосили от Ледената епоха.
Открили сме близо пет милиона вкаменелости.
МУЗЕЙ НА КАТРАНЕНИТЕ ЯМИ
Почти всеки ден копаем и откриваме нови.
Тези ями с катран
са били като капани и са съхранили
всяко същество, попаднало в тях.
Събрали са невероятни свидетелства за живота в Ледената епоха.
В "Ла Бреа" има невероятно богата колекция от фосили.
Събраните кости…
Д-Р ХЕРИДЖ, БИОЛОГ
…са смайващо много.
Имаме костите на близо 3000 саблезъби котки.
На 5000 свирепи вълка.
Като пещерата на Аладин, но с вкаменелости.
Странното е, че вкаменелостите секват рязко,
сякаш животните внезапно са изчезнали от лицето на Земята.
Чрез радиовъглеродно датиране на костите
определяме точно кога са изчезнали.
Изненадващото беше, че почти всички от тези видове
са изчезнали точно по едно и също време.
Сякаш спират да съществуват преди 13 000 години и вече не се появяват.
Както е имало обширни местообитания със стада
от грамадни животни, така изведнъж всичко изчезва.
Заради изчезването на животните се питаме
защо е станало така внезапно.
Бързата промяна на климата в края на Ледената епоха е едната причина.
Калифорния се е затоплила с 5,5 градуса само за няколко хиляди години.
Половината дървета са изчезнали.
Сушата е продължила с десетилетия.
Възможно е животните да не са могли
да се адаптират достатъчно бързо към климата.
Но работата в "Ла Бреа" показва и друго.
Започнахме да анализираме проби от близкото езеро,
за да разберем какво е ставало в околната среда в онзи период.
Изненада ни сериозното увеличение на овъглени дървета.
Появил се е нов вид.
А с него - опустошителна нова стихия.
Огънят е най-мощното откритие на човека.
Палили сме огньове, за да готвим, да си светим, да разчистваме земя за лов.
Първите хора в този район са живеели в леснозапалима среда.
Било е достатъчно само да подадат искрата.
Десетки хиляди години преди това не е имало пожари в такива мащаби.
Било е като експлозия. Такова нещо може да затрие всичко.
Д-Р ГИЛБЪРТ, КЛИМАТОЛОГ
За животните е непосилно да оцелеят.
Не е ясно дали пожарите са били умишлени, или случайни,
но са унищожили местообитанията на животните.
В комбинация с ловните умения на предците ни
бедствието е било необратимо.
По цялата планета промените в климата и човешката дейност
са затрили почти всички гиганти от Ледената епоха
и това е довело до света, който познаваме днес.
Превод на субтитрите Катина Николова